OPS-työpaja 8.2.2019

Maija, Pekka, Heidi, Elina, Juha, Arja, Ritva

Osa 1.

1. Miten työelämä- ja substanssiosaaminen näkyvät tutkinto-ohjelmiemme osaamistavoitteissa?
2. Ovatko tavoitteemme lineaarisia (kriteerit) vai dynaamisia (prosessit)
3. Onko opiskelijan osaaminen arvioitavissa ja AHOToitavissa
4. Minkälaisista osaamisalueista (opintokokonaisuuksista) tutkintojen osaaminen näyttäisi rakentuvan
   * Onko opiskelijalle tuotettava täällä kaikki osaaminen vai voiko jotakin jättää täydennyskoulutuksen, elinikäisen oppimisen varaan?
   * Opiskelijat ilmaisevat valmistumisen jälkeisissä kyselyissä että taitoja puuttuu, näistä pitäisi keskustella aluksi. Työelämätavoitteet korostuvat AMKeissa; voitaisiinko niiden kanssa olla yhteistyössä työelämänäkökulmia kehitettäessä?
   * Tietyt yliopiston kannalta relevantit koulutukset edellyttävät kansainvälistä sertifiointia (esim. urheilijavalmentajakoulutus, hyvinvointivalmentaja), näitä voidaan kehittää monen instituution yhteistyönä (Edufutura-yhteistyössä Gradia, Jamk, JYU jne).
   * Liikuntapedagogiikassa tuotetaan yksipuolista lajiosaamista, tarvitsevat monipuolistamista.
   * Kuinka pitkälle opiskelijalla voi olla vapaus valita vain itselle mieluisia opiskeltavia sisältöjä ja kuinka pitkälle vaaditaan että kaikki valmistuvat osaavat samat sisällöt ja täyttävät samat kriteerit? Tietyissä professioissa (esim. opettaja, em. valmentajakoulutukset) on mielekästä edellyttää kaikilta tietyt taidot ja osaaminen, mutta miten generalistialoilla, joiden koulutuksista valmistuvien asiantuntijoiden suuntautumista ei tiedetä? Kuinka pitkälle voivat itse valita mihin ”erikoistuvat”*,* erilaisia polkuja.
   * Tulevaisuus: yhteiskunnan muutokset ja yhteiskunnalliset arvot näkyvät esim. opettajan työssä (monikulttuurisuus, erilaistuminen). Muuttuva työelämä tuo uusia haasteita. Esim. liikuntapedagogiikassa työelämätaitoja tulee tarkastella uudesta näkökulmasta; pedagoginen lähtökohta, stressinhallintataidot, kansainvälisyys, kulttuurisensitiiviset asiat jne.
   * AMKin jälkeen maisteriohjelmaan tulevilla gradun aloitus heti opintojen aluksi on ongelmallista, eivät ole saaneet vielä välineitä tarpeeksi, ero AMKin ja yliopiston välillä on suuri.
   * Miten opiskelijoilla saadaan kehittymään vahva eettinen vastuuntunto, johon perustuen muuttavat maailmaa kun lähtevät täältä. Ammattietiikka, asiantuntijana toimimisen etiikka ovat tärkeitä, liittyvät kaikkeen kuten myös tulevaisuuden kysymyksiin -> pitäisi tulla mukaan metataitona, osaamistavoitteissa.

Osa 2

1. Mitä osaamista opiskelijan tutkinto ”kaipaa” muilta tiedekunnan ohjelmilta?
2. Mitä yhteistä ”ydin”osaamista näyttäisi olevan kirjattuna tavoitteisiin?
3. Onko jokin kaikille yhteinen osaamisen kokonaisuus (ydinosaaminen - valinnainen)?

* Onko välttämättä hyvä, että Edufuturaan ym. suuntautumista korostetaan mutta ei kansainvälisiin yhteyksiin suuntautumista?
* Yliopistolla on akateemiset vahvuudet, joista tulee pitää kiinni, mutta yhteistyömahdollisuuksia on.
* Moduulit voivat näyttää paremmin polkuja joiden kautta valmistutaan - voivat motivoida.
* Väheneekö laajan yliopistotutkinnon merkitys, jos jollain sertifioidulla moduulilla voi osoittaa pätevyyden?
* Titteleitä joille ei ole mitään perusteita voi käyttää villisti. Onko mahdollista ottaa tämä haltuun? Esim. muuten joku toinen yliopisto voi ”kaapata” liikunta-asiat haltuunsa jne jne.
* Tutkimustieto ei suoraan hyödytä käytäntöä tai sitä ei oteta käytännön päätöksissä huomioon. Tutkijan kuplassa tutkitaan helposti vain näennäisiä asioita - yhteys käytäntöön on keskeinen.
* Ydinosaamisesta:
* Kaikilla oltava liikunnan ja terveyden yleissivistys, ymmärrys järjestelmistä (miten liikuntaa tuetaan), mitä ihmiselle tapahtuu kun kasvaa ja kehittyy, ihmisen yksilöllisyys, erilaisten ympäristötekijöiden ja geneettisten tekijöiden vaikutus, terveyden perusasiat, osaa perustella liikunnan tärkeyden, liikunnan terveysvaikutukset, ergonomian perusteet, motivaatiotekijät, anatomian ja fysiologian perusteet.
* Liikunta, fyysinen aktiivisuus ymmärretään monin eri tavoin tässäkin tiedekunnassa
* Alan tutkimustradition tietäminen, historia (jotta ymmärtää nykypäivää pitää tietää mitä on tapahtunut aikaisemmin)
* Metataidot: globaali vastuu, eettiset kysymykset, ihmisoikeuskysymykset, tiedonhankintataidot, viestintätaidot eri kielillä.